Joost entra al navegador - Elliot Fernández
Els Estats Generals de 1789 i la conversió en Assemblea Nacional
La Revolució francesa comença amb la convocatòria dels Estats Generals, una assemblea dels tres estaments, amb el rei. Però els Estats Generals de 1789 es transformarien, per voluntat del Tercer Estat, en Assemblea Nacional Constituent, que convertiria el país en una monarquia constitucional i parlamentària.
Recursos digitals per la recerca i l’estudi de la Història
En aquesta pàgina del blog aniré elaborant un llistat de recursos disponibles a Internet per estudiar i fer recerca històrica, que s’anirà ampliant progressivament. Modestament no serà una llista definitiva perquè de recursos a Internet n’hi ha a centenars de milers, però tot el que vegi interessant anirà cap a la llista.
Joost entra al navegador
Publicat el: 19/09/2008 | Actualitzat el: 12/02/2018
El Sistema Operatiu ha mort. Comença el domini del Navegador. El PC serà aviat una caixa buida amb el maquinari bàsic per poder accedir a Internet. En aquesta nova era el Sistema Operatiu perdrà la seva raó de ser. L’usuari només necessitarà el Navegador (Firefox, Chrome, Opera, Safari, Internet Explorer….) per accedir a Internet, on disposarà de sistemes operatius online (EyeOs), de complerts paquets ofimàtics (Google Docs), podrà llegir el seu correu electrònic (Gmail), desar els seus arxius, fotografies i documents (Wua.la, Dropbox), podrà compartir fotografies amb que vulgui (Flickr), vídeos (YouTube) i connectar amb les seves amistats (Facebook). Aquesta és l’estratègia de Google i d’aquí la seva aposta en aquests moments pel seu propi navegador, Chrome. Alguns es resisteixen a acceptar la realitat. Microsoft és el màxim representant d’una resistència que ho té tot a perdre. Projecten el seu futur amb una estratègia que els va dur a l’èxit, sí, però en el segle passat.
En aquesta guerra de posicions, tothom comença a moure fitxa. Un moviment significatiu és el que ha donat Joost, que des d’ahir permet visualitzar la seva àmplia col·lecció de vídeos i programes de televisió directament des del navegador. O sigui, ja no cal descarregar-se cap programa. Simplement entres al web de Joost i visualitzes el vídeo que vols veure. A Internet, com ho ha estat fent fins ara, mantenen la seva excel·lent qualitat de vídeo i so.
Per qui no ho conegui Joost va crear-se al 2006 com un sistema P2P amb el qual es distribuien programes de televisió i altres vídeos de forma gratuita (només cal registrar-se al seu web). Però fins ara per accedir-hi calia descarregar-se un programa. Ara ja tan només has de connectar-se al seu lloc web.
Actualització: Joost va deixar d’oferir els seus serveis al 2012.
Joost Navegador web Sistema operatiu Video a la carta VOD
Inici » Tecnologia » Joost entra al navegador